《东岩寺》
宋代·雍大椿

精庐隐东山，气象严竹柏。
入门佛画好，晓日明金碧。
向来岩名寺，初不觇遗迹。
隐庵中梁秀，邂逅论夙昔。
行前亟指似，云磴飞双舄。
始知翠微中，洞穴刊青壁。
莓苔暗龙象，缺瓮贮灵液。
开山记乾元，断碣余□□。
经营想耆旧，兴废今几易。
平生泉石心，逮此欣有□。
惜哉荆棘地，尚阻游人屐。
畴能发其秘，澄观今藉□。

作者简介：雍大椿，字千秋，阆中（今属四川）人。高宗绍兴三十一年（一一六一）有题阆中东岩寺诗。事见《金石苑》册四。